Bejaardes is nou Engeland se oudste pasgetroudesSid Ratcliffe en Iris Law Foto: SWNS Twee bejaardes, altwee in hul 90s, is pas in Engeland in die eg verbind. Sid Ratcliffe (97) en Iris Law (90) is Woensdag tydens ŉ klein seremonie in Wolverhampton in Engeland getroud. Hulle is nou Engeland se oudste pas getroude paartjie. Die egpaar, wat altwee vroeër hul eggenote aan die dood afgestaan het, het mekaar in 2001 by ŉ bushalte ontmoet, berig SWNS. “Ons was bure en het gereeld dieselfde bus gehaal. Dit was liefde met die eerste oog opslag. Sid was so snaaks en was baie sterk, ek hou dié eienskappe in ŉ man,” het Law gesê. Die egpaar het al vakansies na Majorka, Spanje en New York onderneem vir Ratcliffe se 90ste verjaarsdag, maar hulle het eers ses weke gelede besluit om die knoop deur te haak. Law het vyf kinders, nege kleinkinders en ses agterkleinkinders. Sid Ratcliffe en Iris Law Foto: SWNS